Pirkimo dokumentų
Priedas Nr. 4

ATLIEKŲ PRIE BENDRO NAUDOJIMO KONTEINERIŲ SURINKIMO IR JŲ SUTVARKYMO PASLAUGŲ TEIKIMO SUTARTIS NR.   

2025 m. ....................................... d.
Panevėžys

UAB Panevėžio regiono atliekų tvarkymo centras, juridinio asmens kodas 300127004, buveinės adresas Beržų g. 3, Panevėžys, atstovaujama ........................................., veikiančio (-ios) pagal ........................................, (toliau – Perkančioji organizacija ir/ar Administratorius), 
............................................................ juridinio asmens kodas ..........................., buveinės adresas ................, atstovaujamas (-a) ............................., veikiančio (-ios) pagal ..............................., (toliau – Paslaugos teikėjas),
kiekviena atskirai vadinama – Šalimi, o visos kartu – Šalimis, vadovaudamosios viešo pirkimo (pavadinimas) rezultatais, sudarė šią sutartį (toliau – Sutartis) ir susitarė dėl šių Sutarties sąlygų: 

I. Sutarties dalykas

1. Sutarties dalykas – atliekų surinkimo prie bendro naudojimo mišrių komunalinių atliekų surinkimo konteinerių Rokiškio r. savivaldybės teritorijoje ir jų sutvarkymo paslauga (toliau – Paslauga). 
[bookmark: _Hlk68005330][bookmark: _Hlk7395479]2. Paslaugos teikimo apimtys ir savybės yra nurodytos Techninėje specifikacijoje (Priedas Nr. 1), Aptarnaujama teritorija ir bendro naudojimo konteinerių stovėjimo vietos (Priedas Nr. 2, Priedas Nr. 3), kurie yra neatskiriamos šios Sutarties dalys. 

II. Sutarties galiojimas, vykdymo pradžia, trukmė ir terminai

3. Sutartis laikoma sudaryta ir įsigalioja ją pasirašius įgaliotiems Šalių atstovams. 
[bookmark: _Hlk7396610]4. Paslaugos teikimo laikotarpis – 24 (dvidešimt keturių) mėnesių laikotarpiui nuo Sutarties įsigaliojimo dienos (įskaitant numatomą pasiruošimo paslaugų teikimui terminą).
5. Perkančiajai organizacijai/Administratoriui Paslaugų teikimo laikotarpiu nupirkus Paslaugų už mažiau kaip 70 procentų Pradinės sutarties vertės, Paslaugų teikimo laikotarpis abipusiu Šalių sutarimu gali būti pratęsiamas ne ilgesniems kaip 6 (šešių) mėnesių laikotarpiams. Bendras Paslaugų teikimo laikotarpis, įskaitant pratęsimus, negali būti ilgesnis nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos. 

III. Sutarties kaina ir mokėjimo sąlygos

6. Sutartyje nustatoma fiksuoto įkainio kainodara. Pradinė sutarties vertė – 110 000,00 Eur (be PVM). Sutartyje nurodytas maksimalus paslaugų kiekis, Perkančioji organizacija nebegali pirkti daugiau paslaugų pagal sutartį, kai pasiekiama maksimali sutarties vertė. 
7. Perkančioji organizacija/Administratorius įsipareigoja apmokėti už Paslaugą, suteiktą pagal Sutartį, šioje Sutartyje nurodyta tvarka pagal viešojo pirkimo metu Paslaugos teikėjo 202.... m. ....................................... d. pasiūlyme (toliau – Pasiūlymas) (sutarties Priedas Nr. 3) nurodytus, fiksuotus įkainius, be PVM. 
8. Pridėtinės vertės mokestis skaičiuojamas ir apmokamas Lietuvos Respublikos galiojančių teisės aktų nustatyta tvarka pagal tuo metu galiojančius tarifus, kuris Sutarties pasirašymo metu yra 21 proc. Pasikeitus Lietuvos Respublikoje galiojančiuose teisės aktuose numatytam PVM dydžiui, PVM bus apskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo momentu.
9. Paslaugų įkainiai gali būti perskaičiuojami dėl Vartotojų kainų indekso (VKI) pokyčio (vartojimo prekės ir paslaugos) (padidėjimo arba sumažėjimo). Perskaičiavimas atliekamas kartą per kalendorinius metus, kas 12 mėnesių nuo Sutarties sudarymo dienos, jeigu per šį laikotarpį vartotojų kainų indekso pokytis yra didesnis negu 5 (penki) procentai. Perskaičiavimas atliekamas per 10 darbo dienų suėjus perskaičiavimo terminui, sudarant Sutarties Šalių pasirašytą papildomą susitarimą prie šios Sutarties. Perskaičiavimas atliekamas pagal Statistikos departamento prie Lietuvos Respublikos Vyriausybės (https://osp.stat.gov.lt/statistiniu-rodikliu-analize?indicator=S7R260#/) skelbiamus VKI. Perskaičiavimas atliekamas Paslaugų įkainį dauginant iš perskaičiavimo koeficiento (suapvalinto dviejų skaičių po kablelio tikslumu), kuris apskaičiuojamas VKI, galiojantį suėjus perskaičiavimo terminui, dalinant iš VKI, galiojusio praėjusio perskaičiavimo termino dieną. Perskaičiuoti įkainiai taikomi nuo sekančio mėnesio 1 dienos.
9.1. Įkainiai perskaičiuojami pagal formulę:


Pateiktoje formulėje:
Sp – Perskaičiuotas įkainis;
S – Įkainis perskaičiavimo laikotarpio pradžioje;
IPr – Perskaičiavimo laikotarpio pradžios Indeksas;
IPb - Perskaičiavimo laikotarpio pabaigos Indeksas.

9.2.	Įkainiai perskaičiuojami bet kuriai iš Šalių pateikus kitai Šaliai prašymą perskaičiuoti įkainius. Įkainiai laikomi perskaičiuoti, kai Šalys pasirašo susitarimą dėl jų perskaičiavimo. Nei viena iš Šalių neturi teisės atsisakyti pasirašyti tokį susitarimą be pagrįstų priežasčių.
9.3.	Perskaičiuojant įkainius atitinkamai perskaičiuojama ir Pradinė sutarties vertė, pagal Sutartį neišpirktų Paslaugų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:	
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutinė paslaugos suteikimo akto sudarymo diena.
10. Perkančioji organizacija/Administratorius apmoka už praėjusį mėnesį suteiktą Paslaugą pagal Paslaugos teikėjo pateiktas PVM sąskaitas – faktūras ir suteiktų Paslaugų mėnesio ataskaitas ne vėliau kaip per 30 (trisdešimt) kalendorinių dienų nuo PVM sąskaitos – faktūros pateikimo sąskaitų administravimo bendrojoje informacinėje sistemoje „SABIS“ dienos. Paslaugos teikėjui nepateikus elektroninės sąskaitos, Perkančioji organizacija/Administratorius turi teisę neatlikti mokėjimo.
11. Paslaugos pasiruošimo laikotarpiu (5 darbo dienų laikotarpiu) Paslauga gali būti teikiama, jei pasiruošimas Perkančiosios organizacijos/Administratoriaus laikomas tinkamu.

IV. Pasiruošimas Paslaugos teikimui

12. Pasiruošimo Paslaugos teikimui terminas – ne daugiau kaip 5 darbo dienos nuo Sutarties įsigaliojimo dienos, kaip numatyta Sutarties 3 punkte.

V. Šalių teisės ir pareigos

13. Perkančioji organizacija/Administratorius įsipareigoja:
13.1. pagal Paslaugos teikėjo pateiktas PVM sąskaitas – faktūras ir suteiktų Paslaugų mėnesio ataskaitas už tinkamai suteiktą per praėjusį ataskaitinį laikotarpį (ataskaitiniu laikotarpiu laikomas kalendorinis metų mėnuo) Paslaugą, sumokėti Paslaugos teikėjui ne vėliau kaip per 30 (trisdešimt) kalendorinių dienų nuo jų pateikimo dienos. Apmokėjimo už suteiktą Paslaugą diena laikoma apmokėjimo operacijos įvykdymo diena Perkančiosios organizacijos/Administratoriaus mokėjimo įstaigoje;  
13.2. užtikrinti, kiek tai priklauso nuo Perkančiosios organizacijos/Administratoriaus, kad Paslaugos teikėjas galėtų pagal šios Sutarties sąlygas nekliudomai teikti Paslaugą visoje aptarnaujamoje teritorijoje visą Sutarties galiojimo laikotarpį.

14. Perkančioji organizacija/Administratorius turi teisę:
14.1. reikalauti, kad Paslaugos teikėjas teiktų Paslaugą laiku ir tinkamai šioje Sutartyje nustatyta tvarka;
14.2. gauti iš Paslaugos teikėjo teisės aktuose, Techninėje specifikacijoje ir šioje Sutartyje nustatytas ataskaitas nustatytomis formomis bei terminais apie teikiamą paslaugą;
14.3. tikrinti Paslaugos teikėjo pateiktų dokumentų pagrįstumą ir gauti reikiamus apskaitos dokumentus ir/ar dokumentų kopijas ar kitus dokumentus, leidžiančius patikrinti atliekų tvarkymo rezultatų tikrumą; 
14.4. vykdyti planinius ir neplanuotus kontrolinius Paslaugos teikimo patikrinimus, skirti bei išieškoti baudas už padarytus pažeidimus iš Paslaugos teikėjo šios Sutarties ir teisės aktų nustatyta tvarka;
14.5. organizuoti Šalių pasitarimus atitinkamiems klausimams, susijusiems su Paslaugos teikimu, spręsti; 
14.6. turi kitas teises, kurių nedraudžia LR teisės aktai ir ši Sutartis.

15. Paslaugos teikėjas įsipareigoja:
15.1. teikti Paslaugą laiku ir tinkamai Sutartyje, Techninėje specifikacijoje bei teisės aktuose, kurie reglamentuoja Paslaugų teikimo ir su ja susijusios veiklos reikalavimus, nustatyta tvarka;
15.2. užtikrinti iš Perkančiosios organizacijos/Administratoriaus Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą ir prisiimti visą atsakomybę ir atlyginti visus nuostolius, jei vykdant Sutartį būtų pažeistos duomenų apsaugos nuostatos;
15.3. užtikrinti, kad prieigą prie Perkančiosios organizacijos/Administratoriaus teikiamų duomenų turintys Paslaugos teikėjo darbuotojai būtų įsipareigoję laikytis konfidencialumo. Informuoti darbuotojus apie jų renkamus asmens duomenis šios sutarties vykdymo tikslu;
15.4. imtis visų reikiamų techninių ir organizacinių priemonių, kad būtų užtikrintas tvarkomų duomenų saugumas;
15.5. teikiant Paslaugą veikti sąžiningai ir tokiu būdu, kuris labiausiai atitiktų atliekų turėtojų interesus bei atitiktų Techninėje specifikacijoje nurodytus techninius reikalavimus, laikytis Lietuvos Respublikos įstatymų ir kitų teisės aktų, reglamentuojančių komunalinių atliekų tvarkymą;
15.6. pasikeitus atliekų tvarkymą reglamentuojantiems teisės aktams, laikytis visų naujų reikalavimų;
15.7. užtikrinti, kad Paslauga būtų teikiama tinkamai, visapusiškai ir kokybiškai, nepriklausomai nuo Paslaugos teikėjo personalo skaičiaus pasikeitimo (dėl ligos, atostogų ir kt. priežasčių), transporto priemonių ir kt. įrangos techninės būklės, taip pat nepriklausomai nuo to mažės ar didės surenkamų ir pervežamų atliekų kiekis, jų sutvarkymo būdas, vieta ir/ar reikalavimai;
15.8. surinkti visas susikaupusias atliekas prie bendro naudojimo mišrių komunalinių atliekų surinkimo konteinerių, jei Paslaugos teikimas buvo sustabdytas dėl Nenugalimos jėgos aplinkybių, tokioms aplinkybėms pasibaigus;
15.9. už per praėjusį kalendorinį mėnesį, t. y. per ataskaitinį laikotarpį suteiktą paslaugą, per 5 (penkias) darbo dienas Perkančiajai organizacijai/Administratoriui pateikti Paslaugos suteikimo mėnesio ataskaitą, Paslaugos suteikimo aktą ir PVM sąskaitą – faktūrą apmokėjimui, naudojantis „SABIS“ (pasiekiama adresu https://sabis.nbfc.lt/); 
15.10. laiku sumokėti paskirtą baudą už sutartinių įsipareigojimų nevykdymą, jeigu ji skiriama;
15.11. Sutarties galiojimo laikotarpiu be Perkančiosios organizacijos/Administratoriaus raštiško sutikimo, nekeisti subrangovo (jei toks būtų);
15.12. sudaryti sąlygas Perkančiajai organizacijai/Administratoriui atlikti Paslaugos teikimo kokybės bei vykdymo kontrolę;
15.13. vykdyti kitas savo pareigas, numatytas šioje Sutartyje ir jos prieduose. 

16. Paslaugos teikėjas turi teisę:
16.1. reikalauti iš Perkančiosios organizacijos/Administratoriaus apmokėjimo už tinkamai ir laiku suteiktą Paslaugą;
16.2. gauti iš Perkančiosios organizacijos/Administratoriaus visus turimus duomenis, reikalingus Sutarties vykdymui.
16.3. už kiekvieną uždelstą apmokėti dieną gali pareikalauti iš Perkančiosios organizacijos/Administratoriaus sumokėti 0,02 procento dydžio delspinigius nuo neapmokėtos sumos.

VI. Paslaugos teikėjo atsakomybė 

17. Paslaugos teikėjas atsako už tinkamą Paslaugos teikimą pagal Sutarties sąlygas, Techninėje specifikacijoje ir teisės aktuose numatytų reikalavimų vykdymą.
18. Paslaugos teikėjas atsako už bet kokią žalą, kurią jis, jo darbuotojai, transporto priemonės bei įranga Paslaugos teikimo metu gali padaryti fiziniams ir juridiniams asmenims bei kitiems ūkiniams subjektams, privačiai bei visuomeninei nuosavybei, turtinėms ir neturtinėms teisėms;
19. Paslaugos teikėjas atsako už darbo saugos reikalavimų vykdymą teikiant Paslaugą ir jų nevykdymo pasekmes.
20. Paslaugos teikėjas privalo sumokėti Perkančiajai organizacijai/Administratoriui atitinkamo dydžio baudą:
20.1. už netvarkingas bendro naudojimo mišrių komunalinių atliekų surinkimo konteinerių stovėjimo vietas bei jų stovėjimo aikšteles 5 (penkių) metrų spinduliu aplink konteinerius - 100 Eur (vienas šimtas eurų) bauda už kiekvieną nustatytą atvejį;
20.2. už nesavalaikį ataskaitų apie Paslaugos suteikimą pateikimą, atliekų surinkimo ir transportavimo apskaitos aplaidų vedimą ar nevedimą, neteisingą ataskaitinių duomenų pateikimą – 300 Eur (trys šimtai eurų) bauda už kiekvieną nustatytą atvejį;
20.3. už Paslaugos nesuteikimą (užsakymo/nurodymo teikti Paslaugą pagal Sutartį nevykdymą, neatliktą aptarnavimą) - 500 Eur (penki šimtai eurų) bauda už kiekvieną nustatytą atvejį; 
20.4. už Paslaugos teikimą transporto priemonėmis, neatitinkančiomis pasiūlyme nurodytų reikalavimų – 100 Eur (vienas šimtas eurų) bauda už kiekvieną nustatytą atvejį ir kiekvieną pažeidimo dieną; 
[bookmark: _Hlk66972074][bookmark: _Hlk52142129]20.5. už transporto priemonių geolokacijos sistemos ar vaizdo registratorių neveikimą ar netinkamą veikimą (sistema neveikia visiškai, sistemoje nematomas transporto priemonių judėjimas, sistemos veikimas neatitinka nustatytų Techninėje specifikacijoje reikalavimų ar pan.) ar vaizdo registratorių neveikimą ar netinkamą veikimą – 500 Eur (penki šimtai eurų) bauda už kiekvieną nustatytą atvejį (laikotarpį). Tokiu atveju taip pat neapmokama už sistemos neveikimo ar netinkamo veikimo metu suteiktą Paslaugą.
20.6. už Paslaugos teikėjo nepateiktus duomenis (komunalinių atliekų surinkimo konteinerių aikštelių nuotraukų nepateikimą prieš atliekų surinkimą ir po atliekų surinkimo realiu laiku į Paslaugos teikėjo ir Perkančiosios organizacijos/Administratoriaus naudojamą informacinę sistemą) – 100 Eur (vienas šimtas eurų) bauda už kiekvieną nustatytą atvejį.
21. Paslaugos teikėjas privalo atlyginti visus Perkančiajai organizacijai/Administratoriui arba bet kuriam asmeniui (trečiajai šaliai) padarytus nuostolius, jeigu šie nuostoliai atsirado dėl įsipareigojimų nevykdymo ar netinkamo vykdymo, kuriuos savo ruožtu sukėlė Paslaugos teikėjas, nesilaikydamas šios Sutarties ar netinkamai ją vykdydamas, arba pažeisdamas darbų saugos ar kitus reikalavimus.
22. Paslaugos teikėjas neatleidžiamas nuo atsakomybės dėl įsipareigojimų pagal Sutartį vykdymo ir jam nekompensuojamos jokios papildomos išlaidos, kurios gali atsirasti dirbant sunkiomis oro sąlygomis, esant nepalankioms eismo sąlygoms, grūstims, apvažiavimams, vykstant statybos darbams, tačiau kokių pagrįstai ir protingai galima tikėtis.

VII. Baudų skyrimo tvarka

23. Šalys susitaria dėl Sutarties VI skyriuje numatytų baudų skyrimo tvarkos:
23.1. baudos skyrimo procedūra pradedama gavus informaciją raštu ar žodžiu iš fizinio, juridinio asmens ar kito ūkinio subjekto apie Paslaugos teikėjo galimai padarytus pažeidimus arba atlikus kontrolinį patikrinimą;
23.2. gavusi Sutarties 23.1 punkte nurodytą informaciją, Perkančioji organizacija/Administratorius nedelsiant informuoja apie tai el. paštu ir/ar telefonu Paslaugos teikėją. Paslaugos teikėjas turi teikti paaiškinimus bei kitus duomenis dėl pažeidimo, nurodyti reikšmingas aplinkybes, arba per 1 (vieną) darbo dieną nustatytą pažeidimą pašalinti (tokiu atveju už pažeidimą netaikomos baudos, jeigu nėra pažeidimo sistemiškumo ar tyčinio veikimo). Gauta informacija Perkančiosios organizacijos/Administratoriaus įvertinama, ir sprendžiama dėl tolimesnės baudos skyrimo procedūros vykdymo;
23.3. dėl Paslaugos teikėjo kaltės neišsprendus problemos nedelsiant (per 23.2 punkte nustatytą terminą) ar Paslaugos teikėjui atsisakius spręsti problemą/šalinti pažeidimą, skiriama bauda. Jos skyrimas neatleidžia Paslaugos teikėjo nuo pareigos pašalinti pažeidimą;
23.4. pažeidimų pašalinimą įrodinėja Paslaugos teikėjas, nedelsiant informuodamas apie tai Perkančiąją organizaciją/Administratorių raštu ir pridėdamas pažeidimo pašalinimą pagrindžiančius įrodymus. Perkančiajai organizacijai/Administratoriui dokumentai teikiami el. paštu.
23.5. Perkančioji organizacija/Administratorius, per 24 val. (dvidešimt keturias valandas) negavusi Sutarties 23.4 punkte nurodytos informacijos, skiria Paslaugos teikėjui baudą. Apie baudos skyrimą Paslaugos teikėjas informuojamas raštu. 
24. Paskirtą baudą ar baudas Paslaugos teikėjas privalo apmokėti per 30 (trisdešimt) kalendorinių dienų po Perkančiosios organizacijos/Administratoriaus PVM sąskaitos – faktūros pateikimo datos. Paslaugos teikėjui nesumokėjus laiku baudos ar baudų, jos (-ų) suma išskaitoma iš mokėtinos pagal PVM sąskaitą faktūrą už tinkamai suteiktą Paslaugą sumos arba išieškoma teisės aktų nustatyta tvarka.
25. Perkančioji organizacija/Administratorius savo nuožiūra turi teisę atlikti kontrolinius patikrinimus, kurių metu nustatoma, kaip Paslaugos teikėjas tvarko komunalines atliekas:
25.1. kontrolinius patikrinimus atlieka Perkančiosios organizacijos/Administratoriaus paskirti asmenys ir Paslaugos teikėjo skirti asmenys, patikrinimuose turi teisę dalyvauti ir aptarnaujamos Savivaldybės administracijos atstovai; 
25.2. kontrolinius patikrinimus Perkančiosios organizacijos/Administratoriaus paskirti asmenys gali atlikti savo nuožiūra pasirinktu laiku ir dažnumu.

IX. Nenugalima jėga (Force majeure)

26. Šalys neatsako už visą ar dalinį savo įsipareigojimų pagal šią Sutartį nevykdymą, jei tai įvyksta dėl Nenugalimos jėgos (Force majeure) aplinkybių veikimo.
27. Šalis, negalinti vykdyti savo įsipareigojimų pagal šią Sutartį dėl Nenugalimos jėgos (Force majeure) aplinkybių veikimo, privalo nedelsiant, nuo tokių aplinkybių atsiradimo pradžios, raštu apie tai pranešti kitai Šaliai.
28. Jeigu Nenugalimos jėgos aplinkybės ir jos padariniai tęsiasi ilgiau negu 3 (tris) mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį. Šiuo atveju nei viena iš Šalių negali reikalauti atlyginti jos turėtus turtinius nuostolius.
29. Perkančioji organizacija /Administratorius gavusi Paslaugos teikėjo raštišką pranešimą apie nepriklausančias nuo Paslaugos teikėjo aplinkybes, trukdančias tinkamai teikti Paslaugą arba atsiradusią Nenugalimą jėgą (force majeure), per 5 (penkias) darbo dienas išnagrinėjusi nurodytas aplinkybes, ir pripažinusi, kad jos yra pagrįstos, leidžia Paslaugos teikėjui laikinai sustabdyti Paslaugos teikimą ir pateikti suderinti papildomą Paslaugos teikimo grafiką pasekmėms pašalinti.
30. Nenugalimos jėgos aplinkybės nustatomos ir patvirtinamos pagal Lietuvos Respublikos teisės aktus. Išnykus Nenugalimos jėgos aplinkybėms, sutartinių įsipareigojimų vykdymas turi būti atnaujintas.

X. Sutarties nutraukimo tvarka

31. Perkančioji organizacija/Administratorius turi teisę vienašališkai nutraukti Sutartį, apie tai pranešusi raštu prieš 30 darbo dienų, jeigu Paslaugos teikėjas padarė pažeidimą, kuris pagal šią Sutartį laikomas esminiu ir Paslaugos teikėjas po Perkančiosios organizacijos/Administratoriaus raštiško įspėjimo nepašalino pažeidimo. Perkančiajai organizacijai/Administratoriui nutraukus Sutartį tokiu būdu, ji turi teisę į visišką savo nuostolių atlyginimą.
32. Šalys turi teisę vienašališkai nutraukti Sutartį, įspėjus kitą Šalį ne vėliau kaip prieš 60 dienų. 
33. Perkančioji organizacija/Administratorius taip pat turi teisę vienašališkai nutraukti Sutartį, kai Paslaugos teikėjas netenka teisės teikti Paslaugos pagal šią Sutartį, tampa nemokus, bankrutuoja ar yra likviduojamas. 
34. Paslaugos teikėjo esminiais Sutarties pažeidimais laikomi šie pažeidimai, įskaitant, bet neapsiribojant jais:
34.1. nepasirengimas Paslaugos teikimui, t. y. Paslaugos teikėjui per Sutarties 12 punkte nustatytą terminą neįvykdžius Techninės specifikacijos 5 skyriaus „Pasiruošimas paslaugos teikimui“ reikalavimų;
34.2. Paslaugų nesuteikimas ar netinkamas suteikimas, kai Administratoriaus per mėnesį Paslaugų teikėjui priskaičiuotų baudų suma viršija 1000 ( vieną tūkstantį) EUR;
34.3. sistemingas (3 ir daugiau kartų) Perkančiosios organizacijos/Administratoriaus įspėjimų apie padarytus pažeidimus nepašalinimas;
34.4. nustatyto Paslaugų teikimo sąlygų, apibrėžtų Techninėje specifikacijoje ir aptarnaujamos savivaldybės patvirtintose atliekų tvarkymo taisyklėse sistemingas (3 ir daugiau kartų) nesilaikymas.
35. Jeigu Perkančioji organizacija/Administratorius neatlieka mokėjimų Paslaugos teikėjui už paslaugos teikimą ilgiau kaip 60 (šešiasdešimt) kalendorinių dienų, Paslaugos teikėjas turi teisę raštu įspėjęs Perkančiąją organizaciją/Administratorių, po 30 (trisdešimties) kalendorinių dienų sustabdyti tolimesnį paslaugos teikimą ir pareikalauti Perkančiosios organizacijos/Administratoriaus sumokėti už visą iki tol suteiktą Paslaugą ir, pateikus pakartotinį rašytinį įspėjimą Perkančiajai organizacijai/Administratoriui, nutraukti Sutartį.
36. Sutarties galiojimo terminui pasibaigus nei viena Sutarties Šalis neatleidžiama nuo neįvykdytų finansinių sutartinių įsipareigojimų įvykdymo.

XI. Šalių atsakomybė ir ginčų sprendimo tvarka

37. Šalys atsako už šios Sutarties nevykdymą ar netinkamą vykdymą. Kiekviena Šalis turi teisę į savo nuostolių, patirtų dėl kitos Šalies veiksmų, pažeidžiančių šios Sutarties nuostatas, atlyginimą.
38. Paslaugos teikėjas atsako už visus nelaimingus atsitikimus, jeigu jie įvyksta teikiant Paslaugas, atsakomybę nustatant pagal Lietuvos Respublikos įstatymus. Paslaugos teikėjas privalo atlyginti Perkančiajai organizacijai/Administratoriui visus bet kuriam asmeniui padarytus nuostolius, tarp jų ir trečiųjų šalių, jeigu šie nuostoliai atsirado dėl Paslaugos teikėjo įsipareigojimų nevykdymo ar netinkamo vykdymo.
39. Kilę ginčai yra sprendžiami Šalių derybomis, o nepavykus Šalims susitarti per 30 (trisdešimt) kalendorinių dienų nuo rašytinio vienos Šalies pranešimo apie kilusį ginčą įteikimo kitai Šaliai datos, ginčas galutinai sprendžiamas pagal Lietuvos Respublikos įstatymus Lietuvos Respublikos teismuose, pagal Perkančiosios organizacijos/Administratoriaus buveinę.
40. Sutarčiai ir iš jos kylantiems ginčams taikytina teisė – Lietuvos Respublikos teisė.

XII. Susirašinėjimas

41. Vienos Šalies pranešimas kitai laikomas atliktu tinkamai, jei jis buvo nusiųstas el. paštu su patvirtinimu apie laiško gavimą, įteiktas pasirašytinai įgaliotam asmeniui ar nusiųstas registruotu laišku, adresais nurodytais šios Sutarties 42 punkte arba Sutarties rekvizituose. Šalys įsipareigoja pranešti viena kitai apie jų adreso ir pavadinimo pasikeitimus ne vėliau kaip per 10 (dešimt) kalendorinių dienų nuo tos dienos, kai buvo padarytas atitinkamas pakeitimas.
42. Šalių vienos kitai pranešimai turi būti siunčiami šiame punkte nurodytais adresais:
	
	Perkančioji organizacija/Administratorius
	Paslaugos teikėjas

	Vardas, pavardė
	
	

	Adresas
	
	

	Telefonas
	
	

	El. paštas
	
	


43. Perkančiosios organizacijos paskirti atsakingi darbuotojai už sutarties ir pakeitimų paskelbimą pagal Viešųjų pirkimų įstatymo nuostatas – viešųjų pirkimų specialistė Asta Strelčiūnienė, tel. 0 647 09 311, el. p. asta.strelciuniene@pratc.lt.

XIII. Sutarties nuostatų negaliojimas

44. Jeigu teismas bet kokiose bylose, susijusiose su Sutartimi, nusprendžia, kad kuri nors neesminė Sutarties sąlyga, išlyga ar nuostata laikoma neteisėta, negaliojančia ar neįvykdoma, tai nepakenkia likusios Sutarties dalies galiojimui ar vykdymui.
45. Jeigu teismas nusprendžia, kad negaliojanti nuostata yra esminė tokiu mastu, kad trukdo vykdyti Sutarties tikslus, Šalys nedelsdamos pradeda geranoriškas derybas tokiai nuostatai pakeisti.

XIV. Baigiamosios nuostatos

46. Vykdant sutartį turi būti laikomasi aplinkos apsaugos, socialinės ir darbo teisės įsipareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
47. Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatymo 89 straipsnio nustatyta tvarka.
48. Šalims tarpusavyje susitarus dėl Sutarties sąlygų keitimo, šie keitimai įforminami papildomu susitarimu, kuris tampa neatskiriama Sutarties dalimi. Šalims nesutarus dėl sąlygų keitimo, ginčas sprendžiamas teisės aktų nustatyta tvarka.
49. Paslaugos subteikėjus pakeisti ar pasitelkti naujus galima tik esant svarbioms nuo Paslaugos teikėjo valios nepriklausančioms aplinkybėms (pavyzdžiui, Paslaugos subteikėjo bankrotas, likvidavimas, pertvarkymas, Paslaugų subteikėjo inicijuotas vienašalis sutarties nutraukimas, negebėjimas vykdyti sutartinius įsipareigojimus ir pan.) ir Perkančiajai organizacijai/Administratoriui raštu pritarus. Paslaugos teikėjas privalo raštu pagrįsti Paslaugos subteikėjo keitimo ar naujų/pasitelkimo poreikį. Pakeistas ar pasitelktas naujas Paslaugos subteikėjas turi pateikti EBVPD ir tenkinti kvalifikacijos reikalavimus, nurodytus konkurso sąlygose (jei tokie Paslaugos subteikėjui buvo keliami). [nuostata taikoma tik jei vykdant sutartį pasitelkiamas Paslaugų subteikėjas]. 
50. Ši Sutartis surašyta lietuvių kalba dviem vienodą teisinę galią turinčiais egzemplioriais, po vieną Sutarties šalims – Perkančiajai organizacijai/Administratoriui ir Paslaugos teikėjui.

XV. Sutarties priedai

51. Sutartį sudaro šie priedai, kurie yra neatskiriama šios Sutarties dalis: 
[bookmark: _Hlk68008355]51.1. priedas Nr. 1 Atviro konkurso „Atliekų prie bendro naudojimo konteinerių surinkimo ir jų sutvarkymo Rokiškio r. savivaldybės teritorijoje paslaugos“ Techninė specifikacija; 
51.2. priedas Nr. 2 Atviro konkurso „Atliekų prie bendro naudojimo konteinerių surinkimo ir jų sutvarkymo Rokiškio r. savivaldybės teritorijoje paslaugos“ Aptarnaujama teritorija ir atliekų surinkimo priemonių vietos“;
51.3. priedas Nr. 3 Atviro konkurso „Atliekų prie bendro naudojimo konteinerių surinkimo ir jų sutvarkymo Rokiškio r. savivaldybės teritorijoje paslaugos“ Paslaugų teikėjo Pasiūlymas; 
51.4. priedas Nr. 5 Susirašinėjimas (jei reikalinga);
54. Esant atskirų Sutartį sudarančių dokumentų aiškinimo poreikiui, Sutartis ir ją sudarantys priedai aiškinami prioriteto mažėjimo tvarka pagal 53 punkte nurodytą eiliškumą. 

XVI. Šalių rekvizitai

